আত্মঘাতী বোমা বিস্ফোরণে পঞ্চাশ জন প্রাণ হারিয়েছেন। আহত হয়েছেন শতাধিক মানুষ। ঘটনাস্থল পাকিস্তান। সিন্ধু প্রদেশের শেহওয়ান শহরের একটি ধর্মীয় স্থানে বোমা বিস্ফোরণ ঘটানো হয়। সুফি ধর্মীয় অনুষ্ঠান চলার সময়েই বিস্ফোরণ ঘটে। অসংখ্য মানুষ উপস্থিত ছিলেন সেই সময়ে। মোক্ষম সময় বুঝে আত্মঘাতী বোমারু নিজেকেও শেষ করে দেয়। সেই সঙ্গে ভিত কাঁপিয়ে দেয় পাকিস্তানের। বিস্ফোরণের দায় স্বীকার করেছে আইএসআইএস। বিস্ফোরণের পরেই ঘটনাস্থলে পৌঁছে যায় পুলিশ। শুরু হয়ে যায় উদ্ধারকার্য।